text: Við íblástri frá ymiskum mynstrum tekna vit eina kompositión av mynstrum, sum vit síðani umseta til myndaveving. Vit nýta ymiskar teknikkir at veva við, t.d. “slyngninger”, “hakteknikkir”, umframt litir v.m.
text: #000005
text: Eisini arbeiða vit við fríum teknikkum til myndaveving við smærri uppsetingum og á myndavevrammum. Hesir teknikkir kunnu eisini nýtast til størri pløgg sum t.d. pútir, teppir, taskir, veggteppir, o.s.fr. Um tú hevur rammuvev ella skaftavev heima, so ber til at fáa nýggjan íblástur frá myndaveving og flyta teknikkir til egnan vev.
text: #000006
text: Skeiðsluttakarar hava luttikið á Myndaveving I. (grundskeið) ella hava grundleggjandi førleikar í veving frá rammuveving, skaftaveving ella myndaveving.
text: #000007
text: Vit bjóða ein møguleika at savna seg um eitt handverk, har stundir eru hjá hvørjum einstakum at fara í dýbdina og skapa.
text: #000008
text: Gina Hedegaard Nielsen hevur – umframt útbúgving sum myndalistafólk – verið í meistaralæru á vevstovu. Hon arbeiðir sum tekstil- og myndlistafólk við egnum verkstaði og hevur meira enn 35 ára royndir sum undirvísari.
text: #000009
text: Gina hevur verið forkvinna fyri “Danske Kunsthåndværkere” og síðani 1982 verið nevndarlimur í ”Dansk Tekstillaug – væv, tryk og broderi”. Hon hevur síðani 1987 verið ritstjóri á tíðarritinum ”Rapporter – fra tekstilernes verden”, og saman við øðrum ritstjórnað fleiri vevbøkur m.a. ”Tekstilkunst i Danmark 2008-2018”.
text: #000010
text: Eisini er gjørligt at geva eitt skeið sum gávu. Skriva “gávukort” undir serlig ynski, tá tú meldar til.
text: #000012